ננו גינזבורג מונה למאמן נבחרת צ'כיה - וואלה! ספורט
אור שקדי יום שישי, 29 בנובמבר 2013, 10:16
ננו גינזבורג מונה הלילה (בין חמישי לשישי) למאמן נבחרת צ'כיה בכדורסל. המאמן הישראלי, שהוביל את נימבורק בשלוש השנים האחרונות לאליפות ולהישגים מרשימים ביותר ביורוקאפ, בליגה האדריאטית ובליגת ה-VTB, מונה במקומו של המאמן פבל בודינסקי, שהוביל את הצ'כים למקום ה-13 באליפות אירופה האחרונה. גינזבורג ישמש על תקן מנהל מקצועי של הנבחרות הצעירות הצ'כיות, תפקיד מקביל לזה של אריק שיבק באיגוד הכדורסל.
"זה הזמן לבצע שינויים בשיטת האימון של הנבחרת הלאומית שלנו", נכתב בהודעה לעיתונות מטעם האיגוד הצ'כי, "הנבחרת תודרך כעת על ידי מאמן במשרה מלאה, כמו נבחרת הנשים. הידע המקצועי והניסיון של רונן בכדורסל הצ'כי היו מרכיב חשוב בהחלטה למנותו".
מינוי מכובד מאוד. גינזבורג (צילום: אימג'בנק - GettyImages)
גינזבורג בן ה-50 החל את קריירת האימון שלו במחלקת הנוער ברמת השרון ובמקביל שימש כעוזר מאמן בבני הרצליה. בדצמבר 2000 החליף את חנוך מינץ כמאמן בני הרצליה. בעונה לאחר מכן לקח את רמת השרון מהליגה הלאומית והעלה אותה לליגת העל, ורשם שנתיים טובות עם הקבוצה בליגה הראשונה. בעונת 2004/5 מונה למאמן בני השרון, ובעונה שלאחר מכן אימן בגבעת שמואל.
נבחרת צ'כיה, שהתפרקה מצ'כוסלובקיה הגדולה שהייתה חלק גדול בהצלחות של הכדורסל האירופי לאורך השנים, העפילה 3 שנים לאליפות אירופה מאז שהצטרפה לפיב"א בשנת 1993. באליפות אירופה סיימה במקום ה-11, ב-2007 סיימה במקום ה-15, וב-2013 סיימה במקום ה-14. הנבחרת זכורה מהניצחון המשכנע שלה בפראג על ישראל ב-21 הפרש, שכמעט ועלה לנבחרת הישראלית בעלייה לאליפות עצמה. בין השחקנים הבולטים בנבחרת נמצאים יאן וסלי מוושינגטון וויזארדס, לובוש בארטון מפואנלברדה, פטר בנדה מנימבורק ויירי וולש הותיר מאסטודיאנטס.